***Usmeno i pisano provjeravanje***

Usmeno provjeravanje će se uglavnom provoditi ne najavljeno svaki sat (čl. 7. al.2. Pravilnika o ocjenjivanju). Prilikom usmenog ispitivanja učenik može biti ocijenjen u više ocjenskih elemenata, dakle ne samo u jedan. Naime prilikom ispitivanja učenik može istovremeno odgovara teoriju,, zemljovid, tumačiti različite kartografske i karto dijagramske sheme te za svaki od navedenih elemenata biti ocijenjen.

O pisanim provjerama, bilo kratkim pisanim provjerama ili pisanim provjerama, učenici će biti obaviješteni preko Okvirnog vremenika pisanih provjera. (čl. 8. i čl. 10. Pravilnika o ocjenjivanju)

Učenici će pisati pisane provjere i kratke pisane provjere.

***Kod pisanih provjera pridržavati će se pravila da ispod 45% riješenosti se ne može dobiti pozitivna ocjena.***

|  |  |
| --- | --- |
|  | Intervali postotka bodova za pojedine ocjene |
| ocjena | 1 | 2 | 3 | 4 | 5 |
| raspon | do 44 % | 45 - 60 % | 61 - 75% | 76 - 89 % | 90 - 100% |

Iz ispita se mogu dobiti dvije ocjene ukoliko ispit sadrži slijepu kartu i kartografske prikaze s zadatcima koji se posebno vrednuju i ocjenjuju.

Pored pisanih provjera učenici će pisati i kratke pisane provjere. Kratke pisane provjere svojim opsegom će obuhvaćati manji dio nastavnog sadržaja. (čl.8. st. 2. Pravilnika o Ocjenjivanju)

***U navedenim provjerama ispod 50% riješenosti učenik ne može dobiti pozitivnu ocjenu.***

|  |  |
| --- | --- |
|  | Intervali postotka bodova za pojedine ocjene |
| ocjena | 1 | 2 | 3 | 4 | 5 |
| raspon | do 50 % | 51 - 60 % | 61 - 79% | 80 - 90 % | 91 - 100% |

Vrjednovanje će se temeljiti na cjelovitu (holističkom) pristupu praćenja i poticanja individualnoga razvoja svakoga djeteta i učenika. Razvijati će se pozitivna usmjerenost na učenikova postignuća i sposobnosti. Nastojati će se poticati oni sadržaji u kojima će se primijetiti uspjeh učenika.

Kartografska pismenost će se razvijati čitanjem i razumijevanjem geografske karte, orijentacijom u prostoru… Geografske vještine će se vrjednovati crtanjem i analiza dijagrama, klimadijagrama, kartograma, uporaba GPS uređaja, kartiranje, skiciranje, anketiranje, snimanje, izrada plakata, referati, prezentacije, snalaženje (orijentacija) u prostoru (terenska nastava)

**K R I T E R I J I P R E M A E L E M E N T I M A O C J E N J I V A N J A**

**USVOJENOST ZNANJA**

|  |  |
| --- | --- |
| ***Ocjena*** | ***Kriterij vrednovanja***  |
| Nedovoljan (1) | Ne razumije nastavne sadržaje i ne primjenjuje geografska znanja. Ne razumije smisao pojmova. Ne zna ni pomoć učitelja iskoristiti |
| Dovoljan (2) | Djelomično i površno odgovara na postavljena pitanja, uz pomoć učitelja. Ne razumije u potpunosti nastavne sadržaje i otežano primjenjuje stečena znanja. Potrebna velika pomoć učitelja koja se očituje i većem broju potpitanja i usmjeravanja prema točnom odgovoru. |
| Dobar (3) | Uglavnom točno odgovara na postavljena pitanja, uz pomoć učitelja. Uglavnom razumije nastavne sadržaje i djelomično primjenjuje stečena znanja. Pokazuje dobro znanje. Razumije gradivo, ali bez pojedinosti. Primjetne su nepotpunosti u znanju. |
| Vrlo dobar (4) | Sporije ali točno, logično i uglavnom argumentirano odgovara na postavljena pitanja uz eventualno postavljanje potpitanja. Razumije nastavne sadržaje i uspješno primjenjuje stečena znanjaGotovo ne treba pomoć učitelja.  |
| Odličan (5) | Točno, opširno, logično i argumentirano odgovara na postavljena pitanja. U potpunosti razumije nastavne sadržaje, proširuje ih vlastitim iskustvom. Učenik se ističe originalnošću, samostalno analizira i interpretira.  |

**UOČAVANJE POJAVA I PROCESA**

|  |  |
| --- | --- |
| ***Ocjena*** | ***Kriterij vrednovanja***  |
| Nedovoljan (1) | Ne pokazuje volju i želju za stjecanjem sposobnosti i vještina. Ni uz pomoć učitelja nije u stanju uočiti određene pojave i procese. Nesuvislo analizira kartografske, grafičke i slikovne priloge te donosi nelogične zaključke bez razumijevanja |
| Dovoljan (2) | Uz veliku pomoć učitelja na jednostavan način nabraja i opisuje geografske pojmove i procese. S pogreškama analizira kartografske, grafičke i slikovne priloge te nesamostalno donosi zaključke |
| Dobar (3) | Uz pomoć učitelja izvodi zaključke i prosječno razumije geografske pojmove i procese. Djelomično i nepotpuno izvodi zaključke pri analizi geografskih problema Ponekad nespreman/na iskazati geografska znanja, sposobnosti i vještine. Nepotpuno analizira kartografske, grafičke i slikovne priloge te prosječno donosi zaključke |
| Vrlo dobar (4) | Uglavnom samostalno izvodi zaključke i razumije geografske pojmove i procese. Posjeduje i gotovo uvijek primjenjuje geografska znanja, sposobnosti i vještine. Uspješno analizira kartografske, grafičke i slikovne priloge te uglavnom samostalno donosi zaključke |
| Odličan (5) | Samostalno izvodi zaključke i uočava uzročno-posljedične veze, geografske pojave i procese. Posjeduje iznadprosječna znanja, sposobnosti i vještine. Ovladao analizom i sintezom gradiva. izrazito uspješno analizira kartografske, grafičke i slikovne priloge te samostalno donosi zaključke |

**UPORABA ZEMLJOVIDA**

|  |  |
| --- | --- |
| ***Ocjena*** | ***Kriterij vrednovanja***  |
| Nedovoljan (1) | Pogrešno uočava geografske sadržaje na geografskoj karti. Ni uz navođenje učitelja ne zna pokazati osnovne geografske sadržaje. |
| Dovoljan (2) | Koristi geografsku kartu u učionici uz pomoć i navođenje učitelja i teško uočava geografske sadržaje |
| Dobar (3) | Koristi geografsku kartu u učionici uz pomoć učitelja, te je u stanju samostalno pokazati osnovne geografske sadržaje, pri tome mu treba više vremena.  |
| Vrlo dobar (4) | Točno uočava geografske sadržaje na geografskoj karti. uspješno koristi geografsku kartu i gotovo ne treba pomoć učitelja. Točno uočava i prepoznaje geografske sadržaje na zemljovidu i koristi se njima |
| Odličan (5) | Točno, precizno i brzo uočava geografske sadržaje na geografskoj karti. Izrazito uspješno koristi geografsku kartu u učionici, i pri tome ne treba pomoć učitelja.  |

**OCJENJIVANJE RADNE BILJEŽNICE**

|  |  |
| --- | --- |
| ***Ocjena*** | ***Kriterij vrednovanja***  |
| Nedovoljan (1) | Neredovito ispunjava radnu bilježnicu, više od pola radne bilježnice nije ispunjeno. Ono što je ispunjeno često netočno i neprecizno  |
| Dovoljan (2) | Nije redovit u ispunjavanju radne bilježnice. Rješava tek osnovne zadatke. Pri rješavanju neuredan i neprecizan. |
| Dobar (3) | Radnu bilježnicu ispunjava redovno, no pojedine zadatke preskače te su primjetne greške u zadatcima, često ne precizan . |
| Vrlo dobar (4) | Radnu bilježnicu ispunjava redovno, točno i uredno. No u pojedinim zadatcima nedostaje preciznosti. |
| Odličan (5) | Radnu bilježnicu ispunjava redovno, uredno i točno. Precizan je u rješavanju zadataka |

**OCJENJIVANJE PREZENTACIJA I PLAKATA**

- minimalna ocjena koju učenik može dobiti je dovoljan (2), radi uloženog truda.

|  |  |
| --- | --- |
| **Praćenje i vrednovanje učenika** | **Ocjena** |
| -Izlaganje samostalno, uvjerljivo. Plakat i prezentaciju koristi kao sredstvo tumačenja. Urednost izrađenog na visokoj razini i u potpuno usklađeno sa normama hrvatskog jezika. Iznimno kreativno napravljeno. | Odličan (5) |
| -Izlaganje samostalno no nije u potpunosti uvjerljiv. Gotovo ne čita sa plakata ili prezentacije već istu koristi kao sredstvo tumačenja. Rad sadrži previše detalja koji nisu u potpunosti smisaono povezani | Vrlo dobar (4) |
| - Nije siguran pri izlaganju. Često čita sa plakata ili prezentacije. Jezično izražavanje ponekad nije u skladu sa jezičnim zakonitostima. U pojedinim segmentima rad je nepregledan. | Dobar (3) |
| - Prezentacija ili plakat neuredne ne razumljivo izrađene. Primjetne su brojne pravopisne pogreške. Učenik se i sam ne snalazi na plakatu ili prezentaciji. Samo čita napisani tekst. Loše izabrani tekstualni i slikovni materijali | Dovoljan (2) |